CELEX: 32005R1356
Language: da
Date: 2005-08-18
Title: Kommissionens forordning (EF) nr. 1356/2005 af 18. august 2005 om ændring af bilag I til Rådets forordning (EØF) nr. 2377/90 om en fælles fremgangsmåde for fastsættelse af maksimalgrænseværdier for restkoncentrationer af veterinærlægemidler i animalske levnedsmidler for så vidt angår oxolinsyre og morantel   (EØS-relevant tekst)

19.8.2005   
            
            
               DA
            
            
               Den Europæiske Unions Tidende
            
            
               L 214/3
            
         
      KOMMISSIONENS FORORDNING (EF) Nr. 1356/2005
   af 18. august 2005
   om ændring af bilag I til Rådets forordning (EØF) nr. 2377/90 om en fælles fremgangsmåde for fastsættelse af maksimalgrænseværdier for restkoncentrationer af veterinærlægemidler i animalske levnedsmidler for så vidt angår oxolinsyre og morantel
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2377/90 af 26. juni 1990 om en fælles fremgangsmåde for fastsættelse af maksimalgrænseværdier for restkoncentrationer af veterinærlægemidler i animalske levnedsmidler (1), særlig artikel 2,
   under henvisning til udtalelse fra Det Europæiske Lægemiddelagentur udarbejdet af Udvalget for Veterinærlægemidler, og
   ud fra følgende betragtninger:
   
               (1)
            
            
               Alle farmakologisk virksomme stoffer, som inden for Fællesskabet anvendes i veterinærlægemidler til behandling af dyr bestemt til konsum, skal vurderes i overensstemmelse med forordning (EØF) nr. 2377/90.
            
         
               (2)
            
            
               Oxolinsyre er opført i bilag I til forordning (EØF) nr. 2377/90 for kyllinger og svin for så vidt angår muskel, hud og fedt, lever samt nyre og for fisk med finner for så vidt angår muskel og skind i naturligt forhold, og det er bestemt, at stoffet ikke må anvendes til dyr, hvis æg anvendes til konsum. Bestemmelserne for anvendelsen bør udvides til at omfatte alle arter bestemt til konsum med undtagelse af dyr, hvis mælk eller æg anvendes til konsum. For fisk med finner omfatter bestemmelserne for anvendelsen kun »muskel og skind i naturligt forhold« og for svin og fjerkræ refererer maksimalgrænseværdien vedrørende fedt til »hud og fedt i naturligt forhold«.
            
         
               (3)
            
            
               Morantel er opført i bilag I til forordning (EØF) nr. 2377/90 for kvæg og får for så vidt angår muskel, fedt, lever, nyre og mælk. Bestemmelserne for anvendelsen bør udvides til at omfatte alle drøvtyggere.
            
         
               (4)
            
            
               Forordning (EØF) nr. 2377/90 bør ændres i overensstemmelse hermed.
            
         
               (5)
            
            
               Fristen for, hvornår denne forordning finder anvendelse, bør være tilstrækkelig lang til, at medlemsstaterne får mulighed for i de markedsføringstilladelser, der er udstedt i medfør af Europa-Parlamentets og Rådets direktiv 2001/82/EF af 6. november 2001 om oprettelse af en fællesskabskodeks for veterinærlægemidler (2), at foretage de tilpasninger, som på baggrund af denne forordning måtte være nødvendige.
            
         
               (6)
            
            
               De i denne forordning fastsatte foranstaltninger er i overensstemmelse med udtalelse fra Det Stående Udvalg for Veterinærlægemidler —
            
         UDSTEDT FØLGENDE FORORDNING:
   Artikel 1
   Bilag I til forordning (EØF) nr. 2377/90 ændres som angivet i bilaget til nærværende forordning.
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Den anvendes fra den 18. oktober 2005.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 18. august 2005.
      
         
            På Kommissionens vegne
         
         Günter VERHEUGEN
         
         
            Næstformand
         
      
   
   
      (1)  EFT L 224 af 18. 8. 1990, s. 1. Senest ændret ved Kommissionens forordning (EF) nr. 1299/2005 (EUT L 206 af 9.8.2005, s. 4).
   
      (2)  EFT L 311 af 28.11.2001, s. 1. Senest ændret ved direktiv 2004/28/EF (EUT L 136 af 30.4.2004, s. 58).
   
      BILAG
      A.   Følgende stof(fer) indsættes i bilag I (liste over farmakologisk virksomme stoffer, for hvilke der er fastsat maksimalgrænseværdier for restkoncentrationer).
      1.   Antimikrobielle lægemidler
      1.2.   Antibiotika
      1.2.3.   Quinoloner
      
                  Farmakologisk virksomme stoffer
               
               
                  Restmarkør
               
               
                  Dyreart
               
               
                  MRL
               
               
                  Målvæv
               
            
                  
                     Oxolinsyre
                  
               
               
                  Oxolinsyre
               
               
                  Alle arter bestemt til konsum (1)
                  
               
               
                  100 μg/kg
               
               
                  Muskel (2)
                  
               
            
                  50 μg/kg
               
               
                  Fedt (3)
                  
               
            
                  150 μg/kg
               
               
                  Lever
               
            
                  150 μg/kg
               
               
                  Nyre
               
            2.   Antiparasitære lægemidler
      2.1.   Midler mod endoparasitter
      2.1.7.   Tetrahydropyrimidiner
      
                  Farmakologisk virksomme stoffer
               
               
                  Restmarkør
               
               
                  Dyreart
               
               
                  MRL
               
               
                  Målvæv
               
            
                  
                     Morantel
                  
               
               
                  Sum af reststoffer, som kan hydrolyseres til N-methyl-1,3-propandiamin og udtrykkes som morantelækvivalenter
               
               
                  Alle drøvtyggere
               
               
                  100 μg/kg
               
               
                  Muskel
               
            
                  100 μg/kg
               
               
                  Fedt
               
            
                  800 μg/kg
               
               
                  Lever
               
            
                  200 μg/kg
               
               
                  Nyre
               
            
                  50 μg/kg
               
               
                  Mælk
               
            
         (1)  Må ikke anvendes til dyr, hvis mælk eller æg anvendes til konsum; MRL for fedt, lever og nyre finder ikke anvendelse på fisk med finner.
      
         (2)  For fisk med finner refererer denne MRL til »muskel og skind i naturligt forhold«.
      
         (3)  For svin og fjerkræ refererer denne MRL til »hud og fedt i naturligt forhold«.